Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 267/13/6601	Banská Bystrica, 30.7.2014
EEČ : 2-45-199-2014

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v mene podnikateľského subjektu spoločnosti XXXXX alebo ním poverená osoba, ako zaregistrovaný mesačný platca dane z pridanej hodnoty (DPH)  podal dňa 25.10.2010 príslušnému správcovi dane Daňovému úradu II, Banská Bystrica riadne daňové priznanie dane z pridanej hodnoty (DPH) za zdaňovacie obdobie  september 2010  v ktorom si však neoprávnene uplatnil úplné odpočítanie dane v rozsahu 13,18 € z dodávateľskej faktúry XXXXX zo dňa 30.9.2010 v sume základ dane 72,66€, 19% DPH v sume 13,18 € za služby vykonané vozidlom od dodávateľa XXXXX pretože sa jednalo o prepravu debnenia na stavbu rodinného domu p. XXXXX, čiže uvedená služba bola použitá pre súkromné účely a nie na účely svojho podnikania a na iný účel ako podnikanie taktiež neoprávnene uplatnil úplné odpočítanie dane v rozsahu spolu 316,11 €, z  dodávateľských faktúr od dodávateľa XXXXX a to č. XXXXX zo dňa 8.9.2010 v sume základ 672,27 €, 19% DPH 127,73 €  a č. 1001416 označenej interným číslom DF 30100361 zo dňa 23.9.2010 v sume základ 991,47 €, 19 % DPH 188,38 €, kde sa jednalo o dodanie a montáž brány TIMBRER na stavbu rodinného domu p. XXXXX čiže uvedená služba bola použitá pre súkromné účely a nie na účely svojho podnikania a na iný účel ako podnikanie taktiež neoprávnene uplatnil úplné odpočítanie dane v rozsahu 4.662,96 € z dodávateľskej faktúry od dodávateľa XXXXX v sume základ 24 541,88 €, 19% DPH 4.662,96 € , kde sa jednalo o dodanie stolárskeho diela v zmysle ZoD zo dňa 22.7.2010 zákazka Pri Kríži v Bratislave,  avšak kontrolou bolo zistené, že sa v skutočnosti jednalo o dodávku a montáž okien, dverí a balkónových výplní na stavbe rodinného domu p. XXXXX, čiže uvedená služba bola použitá pre súkromné účely a nie na účely svojho podnikania a na iný účel ako podnikanie a taktiež podal dňa 24.11.2010 príslušnému správcovi dane Daňovému úradu II, Banská Bystrica riadne daňové priznanie dane z pridanej hodnoty (DPH) za zdaňovacie obdobie  október  2010  v ktorom si však neoprávnene uplatnil úplné odpočítanie dane  v rozsahu  25,93  € z  dodávateľskej faktúry od dodávateľa XXXXX zo dňa 11.10.2010 v sume základ 136,46 €, 19% DPH 25,93 €, kde sa jednalo o dodanie a naprogramovanie diaľkového ovládania brány TIMBRER na stavbu rodinného domu p. XXXXX, čiže uvedená služba bola použitá pre súkromné účely a nie na účely svojho podnikania a na iný účel ako podnikanie, čím takto v roku 2010 svojím konaním skrátil daň vo väčšom rozsahu 5.018.18 € v neprospech príjmovej časti štátneho rozpočtu SR reprezentovaného príslušným správcom dane.

lebo zanikla trestnosť činu

Odôvodnenie:
Obvinenému XXXXX bolo uznesením Okresného riaditeľstva policajného zboru v Banskej Bystrici, CVS:ORP-364/OEK-BB-2013 vznesené obvinenie za zločin skrátenie dane a poistného podľa § 276 ods.1, ods.2 písm. d) Tr. zákona na tom skutkovom základe, že v mene podnikateľského subjektu spoločnostXXXXX, alebo ním poverená osoba, ako zaregistrovaný mesačný platca dane z pridanej hodnoty (DPH)  podal dňa 25.10.2010 príslušnému správcovi dane Daňovému úradu II, Banská Bystrica riadne daňové priznanie dane z pridanej hodnoty (DPH) za zdaňovacie obdobie  september 2010  v ktorom si však neoprávnene uplatnil úplné odpočítanie dane v rozsahu 13,18 € z dodávateľskej faktúry XXXXX pretože sa jednalo o prepravu debnenia na stavbu rodinného domu p. XXXXX čiže uvedená služba bola použitá pre súkromné účely a nie na účely svojho podnikania a na iný účel ako podnikanie taktiež neoprávnene uplatnil úplné odpočítanie dane v rozsahu spolu 316,11 €, z  dodávateľských faktúr od dodávateľa XXXXX v sume základ 672,27 €, 19% DPH 127,73 €  a č. XXXXX zo dňa 23.9.2010 v sume základ 991,47 €, 19 % DPH 188,38 €, kde sa jednalo o dodanie a montáž brány TIMBRER na stavbu rodinného domu p. XXXXX čiže uvedená služba bola použitá pre súkromné účely a nie na účely svojho podnikania a na iný účel ako podnikanie taktiež neoprávnene uplatnil úplné odpočítanie dane v rozsahu 4.662,96 € z dodávateľskej faktúry od dodávateľa XXXXX v sume základ 24 541,88 €, 19% DPH 4.662,96 € , kde sa jednalo o dodanie stolárskeho diela v zmysle ZoD zo dňa 22.7.2010 zákazka Pri Kríži v Bratislave,  avšak kontrolou bolo zistené, že sa v skutočnosti jednalo o dodávku a montáž okien, dverí a balkónových výplní na stavbe rodinného domu p. XXXXX čiže uvedená služba bola použitá pre súkromné účely a nie na účely svojho podnikania a na iný účel ako podnikanie a taktiež podal dňa 24.11.2010 príslušnému správcovi dane Daňovému úradu II, Banská Bystrica riadne daňové priznanie dane z pridanej hodnoty (DPH) za zdaňovacie obdobie  október  2010  v ktorom si však neoprávnene uplatnil úplné odpočítanie dane  v rozsahu  25,93  € z  dodávateľskej faktúry od dodávateľa XXXXX zo dňa 11.10.2010 v sume základ 136,46 €, 19% DPH 25,93 €, kde sa jednalo o dodanie a naprogramovanie diaľkového ovládania brány TIMBRER na stavbu rodinného domu XXXXX čiže uvedená služba bola použitá pre súkromné účely a nie na účely svojho podnikania a na iný účel ako podnikanie,  čím takto v roku 2010 svojím konaním skrátil daň vo väčšom rozsahu 5.018.18 € v neprospech príjmovej časti štátneho rozpočtu SR reprezentovaného príslušným správcom dane.
  	
Obvinený príkazom na úhradu zo dňa 18.7.2014 vykonal v prospech účtu správcu dane úhradu sumy 5.018,18 Eur, kde táto výška zodpovedá rozsahu skrátenia dane a poistného, kde na základe uvedeného možno konštatovať splnenie podmienky o účinnej ľútosti podľa § 86 ods.1 písm. e) Tr. zákona.  Taktiež bola splnená podmienka podľa § 86 ods.2 Tr. zákona, kde z vykonanej lustrácie páchateľa vyplýva, že v predchádzajúcich 24 mesiacov nebol obv. P. XXXXX za obdobný čin postihnutý, alebo trestné stíhanie zastavené z dôvodu zániku trestnosti trestného činu. 

Zločinu Skrátenie dane a poistného podľa § 27 ods. 1, ods. 2 písm. d) Trestného zákona sa dopustí, kto vo väčšom rozsahu skráti daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.

Podľa § 86 ods.1, písm. e) Tr. zákona: ,,Trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami “ 

V zmysle § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor